تورکیه, جاری ییل نینگ 10 آییده 115 اولکه گه قیلگن صادراتی دن 14 میلیون 435 مینگ 902 دالر عایدات قولگه کیریتدی.
شرقی قاره دینگیز صادراتچی لر بیرلیگی نینگ اورینباسری و چای سکتوری اختصاص کمیته سی نینگ باشلیغی شعبان تورگیت بیرگن یازمه بیاناتیده, جاری ییل نینگ 10 آییده 3 مینگ 883 تن چای صادر قیلینگن لیگی نی بیلدیردی.
چای صادراتی دن 14 میلیون 435 مینگ 902 دالر عایدات قولگه کیریتیلگن لیگی نی بیلدیرگن تورگیت, آلدینگی ییل لرده هم بولگن لیگی دیک صادرات بوییچه اوروپا اولکه لری نینگ بیرینچی اوریننی ایگلله گن لیگی نی معلوم قیلدی.
تورگیت, امریکا قوشمه ایالتلری, روسیه فدراسیونی, کانادا, چین خلق جمهوریتی و جاپان کبی اولکه لر گه هم صادر قیلینیاتگن تورک چایی نی وارد قیلیاتگن اولکه لر سانی نینگ آرتیب باریاتگن لیگی نی بیلدیردی.
تورگیت, اوشبو وضعیت نینگ ایسه صادرات میزانی نینگ کیله جک ییللرده ینه ده آرتیب کیته دیگن لیگی نی کورسه تیاتگن لیگی نی معلوم قیلدی.
تورکیه نینگ قاره و کوک چایی نینگ 115 اولکه گه صادر قیلینیاتگن لیگی نی بیلدیرگن تورگیت, "اولکه میز گه کیلگن توریست لرنینگ تورک چایی نی یخشی کورگن لیگی صادراتی میز گه مهم حصه قوشماقده" دییه قید ایتدی.
